# Jungtinių Valstijų armijos karinės oro pajėgos

| Jungtinių Valstijų armijos karinės oro pajėgos *United States Army Air Forces* |
| --- |
|  rankovės antsiuvo emblema |
| Įkurtos | 1941 m. birželio 20 d. |
| Išformuotos | 1947 m. rugsėjo 17 d. |
| Vadovybė |
| Vyriausiasis ginkluotųjų pajėgų vadas | Gen. Henris H. Arnoldas, 1941–1946 m. Gen. Karlas A. Spacas 1946–1947 m. |

**Jungtinių Valstijų armijos oro pajėgos** (angl. *United States Army Air Forces*) – JAV armijai pavaldžios karinės oro pajėgos Antrojo pasaulinio karo metu ir išsyk po jo (1941–1947 m.). Tuo metu JAV armiją sudarė trys šakos - Armijos sausumos pajėgos (angl. *Army Ground Forces*), Aprūpinimo tarnybos (angl. *Services of Supply*, kurios 1943 m. pervadintos į Armijos aprūpinimo pajėgas (angl. *Army Service Forces*)) ir Armijos oro pajėgos. Kiekvienoms pajėgoms vadovavo savas generolas, tiesiogiai pavaldus JAV armijos štabo viršininkui. Tuo metu JAV ginkluotosiose pajėgose savo atskirą karinę aviaciją turėjo JAV Karinis jūrų laivynas ir JAV Jūrų pėstininkų korpusas.

Armijos oro pajėgų žinioje buvo visi valstybės karinės aviacijos daliniai, anksčiau pavaldūs JAV Armijos Oro korpusui (angl. *United States Army Air Corps*), Oro pajėgų generaliniam štabui (angl. *General Headquarters Air Force*) ir sausumos pajėgų regionų vadams.

1944 m. gruodį Armijos oro pajėgos buvo daugiau nei 2,4 milijono aktyvaus personalo, iki 80 000 orlaivių, 1943 m. gruodį turėjo 783 oro bazes, išdėstytas visoje šalyje. Baigiantis karui Europoje Armijos oro pajėgos ne JAV teritorijoje turėjo 1,25 milijono karių, jų daliniai veikė iš 1600 aerodromų įvairiose pasaulio vietose.

JAV Armijos Oro korpusas 1941 m. buvo performuotas į JAV Armijos oro pajėgas siekiant užtikrinti didesnį armijos aviacijos savarankiškumą, sudaryti didesnes galimybes armijos aviacijai plėtoti ir sudaryti galimybę steigti papildomus organizacinius vadovybės lygius, būtinus smarkiai augančiai armijos aviacijai. Tuo metu kai kurios valstybės jau turėjo karines oro pajėgas kaip atskirą ginkluotųjų pajėgų dalį, nepriklausomą nuo armijos ar laivyno (pvz., Vokietijos Liuftvafė ir Britanijos Karališkosios oro pajėgos), tačiau JAV Armijos Oro pajėgos liko Armijos dalimi iki 1947 m., kai buvo atskirtos ir tapo irgi atskira ginkluotųjų pajėgų šaka.

## Istorija

### JAV Armijos Oro pajėgų vieta Jungtinių Amerikos Valstijų karinių oro pajėgų istorijoje

* JAV Ryšių korpuso Aeronautikos skyrius (angl. *Aeronautical Division, U.S. Signal Corps*); 1907 m. rugpjūčio 1 d. – 1914 m. liepos 18 d.
* JAV Ryšių korpuso Aviacijos sekcija (angl. *Aviation Section, U.S. Signal Corps*); 1914 m. liepos 18 d. – 1918 m. gegužės 20 d.
* Karinės aeronautikos skyrius (angl. *Division of Military Aeronautics*); 1918 m. gegužės 20 d. – 1918 m. gegužės 24 d.
* JAV Armijos Oro tarnyba (angl. *Air Service, United States Army*); 1918 m. gegužės 24 d. – 1926 m. liepos 2 d.
* JAV Armijos Oro korpusas (angl. *United States Armys Air Corps*); 1926 m. liepos 2 d. – 1941 m. birželio 20 d.

Oro korpusas 1941 m. birželio 20 d. tapo Armijos Oro pajėgų dalimi. Kaip administracinis vienetas jis buvo panaikintas 1942 m. kovo 9 d. Kaip kovinė armijos šaka (panašiai kaip pėstininkai, šarvuočių ir tankų kariuomenė, artilerija) egzistavo iki 1947 m. liepos 26 d.
* JAV Armijos Oro pajėgos (angl. *United States Army Air Force*) 1941 m. birželio 20 d. – 1947 m. rugsėjo 18 d.

Armijos Oro pajėgos buvo panaikintos 1947 m. rugsėjo 26 d. Gynybos sekretoriaus Perkėlimo įsakymu Nr. 1. Tai buvo pirmas perkėlimo įsakymas iš 200 perkėlimo iš armijos į Oro pajėgas derinimo dokumentų, pasirašytų 1947 m. birželio ir liepos mėnesiais. Pirmasis įsakymas perkėlė visą karinį ir civilinį Armijos Oro pajėgų personalą į Oro pajėgų departamentą ir JAV Oro pajėgas.
* JAV Karinės oro pajėgos (angl. *United States Air Force*); nuo 1947 m. rugsėjo 18 d. iki dabar.

### JAV Armijos Oro pajėgų lėktuvų skaičius

|  |  |  |  |  |  |  |
| --- | --- | --- | --- | --- | --- | --- |
| **Lėktuvų tipas** | **1941-12-31** | **1942-12-31** | **1943-12-31** | **1944-12-31** | **1945-12-31** | **Maksimalaus kiekio data** |
| **Iš viso** | 12,297 | 33,304 | 64,232 | 72,726 | 63,715 | 1944 m. liepa (79,908) |
| **Koviniai lėktuvai** | 4,477 | 11,607 | 27,448 | 41,961 | 41,163 | 1945 m. gegužė (43,248) |
| labai sunkieji bombonešiai | - | 3 | 91 | 977 | 2 865 | 1945 m. rugpjūtis (2 865) |
| sunkieji bombonešiai | 288 | 2 076 | 8 027 | 12 813 | 11 065 | 1945 m. balandis (12 919) |
| vidutiniai bombonešiai | 745 | 2 556 | 4 370 | 6 189 | 5 384 | 1944 m. spalis (6 262) |
| lengvieji bombonešiai | 799 | 1 201 | 2 371 | 2 980 | 3 079 | 1944 m. rugsėjis (3 338) |
| naikintuvai | 2 170 | 5 303 | 11 875 | 17 198 | 16 799 | 1945 m. gegužė (17 725) |
| žvalgybiniai lėktuvai | 475 | 468 | 714 | 1 804 | 1 971 | 1945 m. gegužė (2 009) |
| **Aprūpinimo lėktuvai** | 7 820 | 21 697 | 36 784 | 30 765 | 22 552 | 1944 m. liepa (41 667) |
| transporto lėktuvai | 254 | 1 857 | 6 466 | 10 456 | 9 561 | 1944 m. gruodis (10 456) |
| mokomieji lėktuvai | 7 340 | 17 044 | 26 051 | 17 060 | 9 558 | 1944 m. gegužė (27 923) |
| ryšių lėktuvai | 226 | 2 796 | 4 267 | 3 249 | 3 433 | 1943 m. gruodis (4 267) |

ŠALTINIS: Army Air Forces Statistical Digest (World War II), Table 84
## Šaltiniai

|  |
| --- |
| **JAV karinės aviacijos istorija** |
|  **JAV Ryšių korpuso Aeronautikos skyrius · JAV Ryšių korpuso Aviacijos sekcija · Karinės aeronautikos skyrius · JAV Armijos Oro tarnyba · JAV Armijos Oro korpusas · JAV Armijos Oro pajėgos · JAV Karinės oro pajėgos**  |